আলাওল
কবি আলাওলের জন্ম ফতেহাবাদ, যা বর্তমান মাদারিপুর জেলার জালালপুরে অবস্থিত, সম্ভবত জন্ম ১৫৯৭ সালে, আর মৃত্যু ১৬৭৩ সালে। তাঁর জীবনের অধিকাংশ সময় কেটেছে আরাকানে।আরাকানের রাজার অশ্বারোহী সেনাবাহিনীতে ভর্তি হন। তাঁর কাব্যপ্রতিভার পরিচয় পাওয়া গেলে একসময় তিনি হয়ে পড়েন রাজসভার কবি। তাঁকে কাব্যচর্চায় বিশেষভাবে উৎসাহিত করেন রাজার একজন প্রধান কর্মচারী মাগন ঠাকুর।
কামিলো হোসে সেলা
কামিলো হোসে সেলা (Camilo José Cela) (মে ১১, ১৯১৬ - জানুয়ারি ১৭, ২০০২) একজন এস্‌পানিয়ার ঔপন্যাসিক, ছোট গল্পকার ও প্রাবন্ধিক যিনি ১৯৮৯ খ্রিস্টাব্দে সাহিত্যে নোবেল পুরস্কার লাভ করেন। স্পেনীয় সাহিত্যের ইতিহাসে বিখ্যাত ৩৬’ প্রজন্মের লেখক হিসেবে পরিচিত। এস্‌পানিয়ার গৃহযুদ্ধে তিনি ফ্রাংকোর অনুগামী ছিলেন। তাঁর একটি উপন্যাস "পাস্কুয়াল দুয়ার্তের পরিবার‌‌" ১৯৯০ খ্রিস্টাব্দে গোলাম মুস্তাফা কর্তৃক বাংলা ভাষায় অনূদিত হয়ে বাংলাদেশে প্রকাশিত হয়। এটি প্রথম ১৯৪২ খ্রিস্টাব্দে স্পেনে প্রকাশিত হলে স্পেনীয় সাহিত্য মহলে সাড়া জাগায়।